《灵井》
宋代·黄庶

何年清泉眼，几斛涵苍苔。
瓮盎日夜至，长满莫可涯。
天旱不知竭，众流起黄埃。
淘绠乾未定，能使沴气开。
庙祠失根柢，故老奠酒杯。
蚕民咒枣栗，千斤意徘徊。
儿童惯冷暖，预知春秋来。
临之鉴须眉，方鉴无煤炲。
窟穴若喉吭，我疑吐云雷。
何当鞭蜃螭，与国驱旱灾。

作者简介：宋洪州分宁人，字亚父。黄湜子。仁宗庆历二年进士。历佐一府三州，皆为从事。后摄知康州。工诗。有《伐檀集》。